Imagini dintr-un apartament din Croația în momentul în care a început cutremurul: O fetiță țipă îngrozită, bradul se prăbușește.
Un cutremur puternic a lovit, marți, Croaţia. Seismul cu magnitudinea de 6,4 s-a simţit şi în Italia. Epicentrul cutremurului se află în zona Petrinja, la 47 de km de Zagreb.
Au apărut imagini din momentul producerii seismului, din apartamentul unei familii din Croația. Se poate observa cum bradul se prăbușește în mijlocul camerei, iar fetița a început să țipe îngrozită.Potrivit ultimelor informații, sunt 6 morți și zeci de răniți: Petrinja a fost distrusă, iar supraviețuitorii sunt căutați lângă Glina. Statul român este pregătit să acorde sprijin autorităților din Croația.Ajutorul oferit Croației se va acorda în baza solicitării de asistență internațională formulată de guvernul croat prin Mecanismul European de Protecție Civilă.